इंटरनेट की दुनिया में पिछले पांच दिनों से छाए संजीव श्रीवास्तव ने अपने टि्वटर एकाउंट पर एक पोस्ट और वीडियो जारी कर खुलासा किया कि वे अब बीमा कंपनी बजाज एलियांज के साथ नजर आएंगे। उन्होंने बताया कि बजाज के साथ एक करार हुआ है। जिसमें वे कंपनी के एक जिंगल 'समझो हो गया" पर डांस करते नजर आ रहे हैं। संजीव के दोस्त दीपक श्रीवास्तव ने बताया कि दस का दम शो के लिए गुरूवार को मुंबई में शूटिंग होना है। इसके लिए वे गुरूवार की सुबह मुंबई पहुंचेंगे। दीपक के मुताबिक इसके अलावा अन्य कंपनियों से भी विज्ञापनों के लिए बातचीत चल रही है।